กลยุทธ์ลงทุนวันนี้ โบรกฯแนะจับตาจีดีพี Q4/60 พร้อมชู 2 หุ้นเด่นพื้นฐานแน่น
กลยุทธ์ลงทุนวันนี้ โบรกฯ แนะจับตาตัวเลข GDP ไทยไตรมาส 4/60 พร้อมชู 2 หุ้นเด่นพื้นฐานแน่น
15 ก.พ. 2561

บล.เคจีไอ (ประเทศไทย) ระบุว่า คาด SET รีบาวด์ ก่อนไซด์เวย์ต่อ (วานนี้ดัชนีฯ ปิดลบ 0.44% อ่อนแอกว่าคาด หลังฝั่งสถาบันไทยพลิกมาขายสุทธิ คาดเป็นการชะลอการซื้อขายก่อนเงินเฟ้อสหรัฐฯ ออกมา)
ทั้งนี้หุ้นพลังงานตัวหลักๆ ซึ่งถูกขายแรงเมื่อวานบ่ายน่าจะฟื้นตัวได้ หลังราคาน้ำมัน WTi ขึ้น 3.0% รับตัวเลขสำรองน้ำมันดิบรายสัปดาห์ของสหรัฐฯ ที่เพิ่มน้อยกว่า consensus คาด
ด้านตัวเลขเงินเฟ้อ ม.ค. ของสหรัฐฯ ออกมาที่ 2.1% เทียบจากปีก่อน (ตัวรวม) และ 1.8% เทียบจากปีก่อน (เงินเฟ้อพื้นฐาน) ซึ่งสูงกว่าที่ consensus คาดเล็กน้อยแต่ไส้ในของเงินเฟ้อถูกดันขึ้นด้วยราคาเสื้อผ้าและราคาน้ำมันเท่านั้น ซึ่งไม่ได้ชี้ถึงปัญหาเงินเฟ้อในวงกว้างแต่อย่างใด และยังมองว่าการที่ตลาดหุ้นสหรัฐฯ ยังปรับขึ้นได้ทั้งๆ ที่บอนด์ยิลด์ 10 ปีขึ้นไปปิดสูงถึง 2.92% เป็นสัญญาณที่ดีต่อตลาดหุ้นโลกในระยะถัดไป
ด้านปัจจัยภายในตลาดยังคงรอตัวเลขจีดีพีไตรมาส 4/60 ของไทย ซึ่งจะรายงานในวันที่ 19 ก.พ. นี้ นักเศรษฐศาสตร์ KGI คาดเติบโต 4.7% เทียบจากปีก่อน
สำหรับหุ้นเด่นวันนี้ ตามปัจจัยพื้นฐาน เก็งกำไร SIMAT, ECL
โดย SIMAT (เป้าพื้นฐาน 5.1 บาท) 1) เราประเมินแนวโน้มผลการดำเนินงานของ SIMAT จะเริ่มเห็นพัฒนาการที่ดีขึ้นแบบไตรมาสต่อไตรมาส โดยเริ่มจากไตรมาส 1/61 จาก i) ธุรกิจบรอดแบนด์ไม่เป็นตัวถ่วง ถึงจุดคุ้มทุนแล้ว EBITDA พลิกเป็นบวก และเตรียมรุกกลุ่มลูกค้าองก์กร ii) ธุรกิจ Label &amp; Stamping parts รับออเดอร์ iPhone X ในไตรมาส 1/61 และ iPhone SE2 กลางปีนี้
รวมทั้ง iii) ธุรกิจ IT Solution มีโอกาสเติบโตอีกมากตาม เทรนด์ยุคดิจิตอล 2) ประเมินแนวรับ 3.7 บาท แนวต้านเทรนไลน์ 4.0 บาท หากผ่านแนวต้าน 4.0 บาทได้ ประเมินมีโอกาสทดสอบแนวต้านถัดไปที่ 4.5 บาท (Trailing stop 3.64 บาท)
ส่วน ECL (เป้าพื้นฐาน 4.1 บาท) 1) ราคาหุ้น Laggard กลุ่มสินเชื่อ ประเมินแนวรับ 3.56 บาท แนวต้านเทรนไลน์ที่ 3.66 บาท หากผ่านได้ประเมินทดสอบแนวต้านถัดไปที่ 3.9 บาท (Stop loss 3.4 บาท) 2) ประเมินแนวโน้มกำไรไตรมาส 4/60 ยังเติบโตเด่นเทียบจากปีก่อน แต่อาจลดลง QoQ เนื่องจากคาดมีรายจ่ายโบนัสพนักงานในไตรมาส 4/60
โดยเบื้องต้นคาดกำไรไตรมาส 4/60 ในกรอบ 30 – 35 ล้านบาท 3) แนวโน้มกำไรปี 2561 คาดโตเด่น 46% เทียบจากปีก่อน เป็น 200 ล้านบาท จากสินเชื่อรถมือสองที่โตเด่นในปีที่ผ่านมา และยังมีแนวโน้มโตต่อเนื่องในปีนี้จากเศรษฐกิจที่เติบโต + รับอานิสงส์โครงการ EEC (มีฐานธุรกิจใน กทม และ ภาคตะวันออก)